
li societatis archaeologicae Berolinensis consessu pridie Nonas Junias anni 
superioris habito quum dissererem de inscriptione latina mutila, quam Tibure 
effossam edidit Donatus in thesauri Muratoriani supplemento p. 464 s. n. 5: 


. . GEM * QVÀA REDACTA IN POST... 

. « . AVGVSTI - POPVLIQVE ROMANI *: SENAT . .. 
» . . SVPPLICATIONES*: BINAS*OB* RES*PROS ... 
... IPSI * ORNAMENTA :* TRIVMPH... 
. « . PROCONSVL * ASIAM * PROVINCIAM * OI... 
... DIVI: AVGVSTI*: ITERVM SYRIAM... 


versus primi verbis ,,qua redacta in po[te]st[atem** manifesto ad gen- 
tem vel terram Romanorum imperio subiectam spectantibus, in litteris ,,GEM** 
Germaniae nomen inesse arbitrabar exhibitum per compendium, sed pariter at- 
que potestatis vocabulum eius, qui transseripsisset, incuria corruptum. — Ne- 
que aliud mihi cognitum erat apographum, unde litteras ,,GEM** non esse ten- 
tandas appareret. Inter legatos autem in Germaniam missos ab Augusto, quo 
imperante vir clarissimus hoc monumento celebratus muneribus suis perfunctus 
est, C. Sentius Saturninus consul anni 757 u. c. (4 p. Chr. n.), P. Quinctilii Vari 
in illa provincia decessor, collatis Velleii Paterculi (II c. 105 et 109) et Cas- 
sii Dionis (1. LV c. 28 p. 802 R.) de eo testimoniis, videbatur esse unus, ad 
quem titulus apte posset referri. Sed coniecturam nostram, quantumvis arri- 
deret ac probata esset ab aliis, relinquere coacti sumus, postquam "Theodo- 
rus Mommsenius, professor Lipsiensis, benignissime nobiseum communicavit 
inscriptionis, quae nunc Romae in Museo Vaticano collocata est, exemplar. 

1* 


LI Kun cu 


accuratissime ab ipso descriptum; cui simul praeter nonnulla alia cognitu 
dignissima sententiam suam de lapide uberrime expositam addidit, ^ Quae 
quidem omnia, quum, ut commodum esset iis uti, pro summa sua liberalitate 
mihi concesserit, opportuna gymnasii Luccaviensis annalibus praefandi occa- 
sione oblata, latinis verbis reddita publici iuris facio, ut, quid mihi iam ipsi de 
re multum agitata neque amicorum studiis destituta videatur, possim subiungere. 

Quam parum fidei sit vel optimae famae libris, in quibus inscriptiones 
collectae sunt, habenda, hoc novo lapidis e tot tantorumque antiquitatis mo- 
numentorum naufragio servati apographo comprobatur. Ecce tibi, quam ve- 
hementer ab illo, quod e Donato supra attulimus, discrepet: 


GEM - QUA - REDACTA - IN POT] - 


AUGUSTI - POPVLIQVE - ROMANI - SENATV 
SVPPLICATIONES - BINAS - OB - RES - PROSP: 
IPSI - ORNAMENTA - TRIVMPRH 
PRO , CONSVL ASIAM - PROVINCIAMOP, 
DIVI - AVGVSTI - ITERYM : SYRIAM * ET - P 


Commentarii, quem Mommsenius v. ill. adiunxit, verba sunt haec: 

» ,Inscriptionem primus typis mandavit Lamius in ,, Novelle Fiorentine a. 
1765** p. 355, unde petiit Donatus; deinde tanquam ineditam, sed male expressam 
protulit Sanclementius in libro: ,,de vulgaris aerae emendatione (Romae 1793)**, 
p. 414, secundum Sartii abbatis apographum. heperta a. 1764 Tibure inter 
villam Hadriani et viam Tiburtinam, loco pari ab ufraque intervallo distante, 
in aedes Boschiorum Tiburtinas pervenit, unde delatam in Musei Vaticani 
receptacula transscripsi. Litteras, quales Augusti aetate crant in usu, nitidius 
atque elegantius incisas nunquam vidi. Lectione nihil est certius; vs. 1 non 
solum litterae GEM constant, sed ante eas etiam litterae K basis animad- 
vertitur, ut de supplemento RE]GEM non dubitandum Sit; vs. 9 extremo, 
ubi Lamius et Donatus exhibuerunt: OI... Sanclemeniius: OX, lapis con- 
tra aperte praebet OPtinuit. — 

Quum nomen desit, quaeritur, num ex indiciis nobis servatis colligere 
possumus, quisnam eorum, qui Augusti aetate duces exstiterunt, conditus fu- 
erit sepulero hac inscriptione ornato. In qua quatuor haec inesse intellivi- 
mus bene observanda: s 

I, Dux gentem devicit et regem, cuius meriti gratia supplicationes ei et 

ornamenta triumphalia obtigerunt. 


H, Post illam, quam reportavit, victoriam proconsul Asiam obtinuit. 

III, Syriam (quacum Phoenice usque ad Septimii Severi principatum erat 
coniuncta) duobus temporibus administravit, primum, antequam Asiam 
sortitus est, iterum post Asiae proconsulatum, quae munera omnia 
ante Augusti mortem obiit. 

Sanclementius l. c. p. 424 bene docuit, vocem ,jiterum** provinciae prae- 
sidis, sive ab Imperatore, sive a senatu populoque missus fuerit, nomini ap- 
positam semper ad eandem provinciam bis administratam spectare, quum, si 
quis diversas rexerit provincias, hoc nunquam pro iteratione muneris ha- 
beri pateat. Exemplo est L. Marii Maximi, illius rerum scriptoris, titulus a 
Muratorio editus p. 2023, 5, ubi scriptum reperimus: | L. Mario Maxi- 
mo | Perpetuo Aureliano | c. v. praef. urbis | proconsuli provinc. | Asiae ite- 
rum | proconsuli provinc. | Africae ct., non : proconsuli tertium. 

IV, Ille, de quo quaeritur, Augusto imperatori superfuit. 

Inde Sanclementius ad P. Sulpicium Quirinium, Syriae praesidem omni- 
bus notum, inscriptionem esse referendam, recte omnino videtur iudicasse, nec. 
desunt, quibus causae, quas attulit, magis etiam confirmentur. 

Addimus igitur ad [: "Tacitus Annalium libro III c. 48 narrat, Quiri- 
nium post consulatum (a. 12 ante Chr. n. gestum) expugnatis per Ciliciam 
Homonadensium castellis insignia triumphi adeptum esse. Ex Strabone !) au- 
tem apparet, Homonadenses illo tempore regibus paruisse; quorum unum 
Sulpicius in bello, quod adversus gentem gessit, internecino 2?) haud dubie fa- 
pavit (vel cepit vel interfecit). 

ad II: Sulpicium Asiae proconsulem fuisse, quamquam. alibi, 'quod sciam, 
non traditum est, tamen, quum unusquisque consulum ex legibus atque. more 
decem annis postquam munere functus est, alterutram provinciarum, quae se- 
natus populique auctoritate regebantur, consularium, aut Asiam aut Africam 
susceperit administrandam, tanquam pro certo possumus habere, Quirinio, qui 
plus triginta post consulatum annos vixerit, aut Ásiam aut Africam obtigisse, 
ae verisimile est, eum legitimo tempore, anno post Chr. n. secundo, vel 
brevi post provinciam consularem obtinuisse. 


; L4 A "s. 3 ,P- 
1) L. XII p. 569 Cas: &c 0d ro2c 'Ouovaóéac nagsh3cv (uvrrac) , ov évotutorro &Ànnto- 
»e - ^ , 
TGT0., x&l x&TG0TÓG 05 xvguoc vOv nÀ&orOv yoQíov, &vthQv xol Ty TUVOQOYYUY 
avróv, S ündigg gr 0i Tg v0U vvOo v vOV yvrauxóG. 
B 


2) ib. ix&vovc 0à Kvoívioc 2enóg9mos Jauqi, xoi rergaxigyitovc ávàgac (yore xal avr- 
Qxi0tV tg vàg éyyog nóA&g x. T. À. 

ad III: Anno post Chr. n. sexto Quirinius, quod nemo ignorat, Syriae 
praefectus, Archelai regno in provinciae formam redacto, primum per Judaeam 
censum habuit romanum 3). Syriam eum illo tempore legatum Augusti pro 
praetore iterum rexisse, quamquam diserte commemoratum nusquam reperi- 
mus, nihilo tamen minus veri est simillimum. Sed quo nomine, cuiusnam 
auctoritate Quirinius cum imperio fuit in Cilicia? Quod Sanclementius, quum 
non habeat, quo hanc difficultatem simpliciter explicet, imperium extra ordinem ei 
datum esse statuit 5), haud facile quisquam probaverit. Sane ex legibus atque 
ordine Ciliciae praeesse non potuit, quum secundum Taciti testimonium ipse con- 
sularis, Cilicia vero provincia fuerit praetoria 5). — Contra vix dubium est, quin 
Cilicia imperante Augusto praeside suo. caruerit, qua quidem conditione et 
ante et postea usa est. Provinciae partem, quae spectat ad occidentem, Ci- 
liciam asperam, Cappadociae regno Augustus assignavit 9), alteram vero ,ad 
orientem versam, Syriae praesidis administrationi subiunctam esse, quamquam 
Norisius negat, rei famen naturae maxime convenit. Itaque Quirinius tem- 
pore, quod includitur eius consulatu, anno 742 u. c. (12 a. Chr. n.) gesto, et 
Asiae proconsulatu, quem anno fere 752 (2 a. Chr. n.) sortitus est, Syriam 
provinciam consularem, viris tantum cognitae virtutis specfatisque dari soli- 
tam, videtur ?) obtinuisse, et cum ea finitimam Ciliciae partem. In Syriae pro- 
consulum ordine, qui sub Augusto fuerunt, lacuna apparet inter annum 750 
a. u. €. (4 a. Chr. n.) ubi Quinctilius Varus, et annum 758 (5 p. Chr. n.), 
quo Volusius Saturnius provinciae praefuit. ^ Hoc igitur in tempus primum 
Quirinii proconsulatum incidere necesse est, neque a vero aberrabimus statu- 
entes, annis 750. et 752 eum contineri. Sanclementius, quae Lucas evanpel. 
cap. 2 vs. 2 tradat, huc relata cum historia non amplius pugnare existimat. 
Primum, censum a Luca memoratum, suspicatur non esse eum, qui per Ju- 
daeam habitus sit primus, sed primum, quem Quirinius ad census accipi- 
endos extra ordinem missus habuerit. At ex inscriptione, in qua homo lega- 
tus Augusti iterum Syriae dicatur, priorem quoque magistratum fuisse 
Syriae lerationem ex ordine ei mandafam, elucet; Lucae vero alterum Quirinii 


proconsulatum obversatum esse, haud bene negaris, quum per Judaeam, ante- 


3) Joseph. antiqq. Jud. 1. XVIII. init. 
4) l. c. p. 420. 


5) v. Cruter. p. 1102, 9. Noris. cenot. Dis. P. 219; inscriptio, quam Marinius in Act. fratr. arval. p. 
751 s. n. 129 attulit, ex Steiner. cod. inscr. rom, Rheni n. 768 emendanda est. 


6) Strab. I. XIV p. 671. 
7) v. Tacit. Agr. c. 40. 

quam in provinciae formam redacta esset, (quod a. 759 factum est,) cen- 
sus ex imperatoris romani auctoritate habitus esse nequeat 8). Praeterea Qui- 
rinium plus quam unum censum egisse, omnino non est probabile. Itaque, 
si ista Sanclementii de primo censu sententia ad verum accederet, scriptor 
perabsurdi aliquid dixisse videretur; quod multo minus certe tuleris, quam 
peccatum in temporis ratione admissum. — Quum Quirinius anno, quo Christum 
natum esse antiquissimi Christiani credebant, 751 Varr. Syriae praefuerit, 
Lucas hoc ipso, ut eius mentionem faceret, adduci facile potuit; sed ea cum 
re, quae de censu romano narravit, nullo modo constant. 

ad IV:  Quirinius anno 774 (p. Chr. n. 21) diem obiit 9). 

Quibus expositis Mommsenius inscriptionem ita restituit: 


p" sulpieius.. 07. V. fo 25.1. quirinius ^ cos 


leg. divi augusti syriam et phoenicem rexit 


vici homonadensium gentem et 

r£ GEM - QUA - REDACTA - IN POTlestatem divi 
AUGUSTI - POPVLIQVE * ROMANI - SENATVs decrevit 
SVPPLICATIONES - BINAS- OB - RES - PROSPlere gestas. 
IPSI - ORNAMENTA - TRIVMPHal ia 
PRO - CONSVE ASIAM - PROVINCIAMOP tinuit leg. 
DIVI * AVGVSTI - ITERVM - SYRIAM * ET - PHoenicem ad- 


——— 


ministravit 


Etsi iam nobis quoque P. Sulpicius Quirinus !9) hoc fitulo celebratus vide- 
fur, in nonnullis tamen a Mommtsenio dissentimus. 


Quod vir ill. Quirinum Syriam provinciam iam ante annum 759 (6 p. 
Chr. n.), quo iterum eam susceperit administrandam, rexisse iudicat, quum 


S) cf. Hoeck. histor. Rom. Tom. I. P. 2 p. 412 sq. 
9) Tacit. Ànn. I. III. c. 48. 


10) Ita quidem scriptum nomen rectius se habet quam altera forma ,Quirinius*, v. Deylingii Obss. S. 
S. P. 2 p. 326 et Ernest. ann. ad Tacit. Ann. l. II. c. 50. et 1. III. c. 48. 

in ratione, qua vs. 6 vocem ,jterum** explicandam censet, tum in eo con- 
sistit, quod, nisi Quirinum, quum Homonadenses superaret, Syriae praefuisse 
statueris, non satis intelligi existimat, quomodo in Cilicia cum imperio esse 
potuerit. Sed vox ,iterum'5 non necesse est, ad provinciam duobus 
temporibus administratam referatur, quum etiam muneris prorogationem 
significare possit, quemadmodum in duabus inscriptionibus graecis Hadri- 
ani aefate sub Epnatio Lolliano Asiae proconsule compositis zó 9 ad se- 
cundum proconsulatus annum spectat !). ^ Ac simile quid observavimus 
in duobus titulis latinis, quorum alter in honorem Eprii Marcelli oratoris, 
qui Vespasiano imperante Asiam obtinuit, factus est!2), alter ad eundem 
illum Lollianum pertinet!5). In utroque enim numerus III proconsulis di- 
gnitati adiectus hominem per tres annos provinciae praefuisse indicat14), 

Deinde, etiamsi Ciliciae partem ad orientem | spectantem a Syriae prae- 
side administratam esse verisimile sif, ex eo tamen Quirinum, quo tempore 
Homonadenses domuerit, Syriam rexisse, colligere non licet, quoniam in dicta 
Ciliciae parte: illi omnino non habitarunt. Sedes eorum a compluribus geo- 
graphis anfiquis neglectae vel ignoratae!5) in Tauri saltibus ad septentriones 
vergentibus fuerunt ad Ciliciae asperae fines, ubi ab una parte Pisidas ex 
iisque maxime Selgenses, ab altera Isauros attingebant 16), Plerumque armati 
vicinos agros depopulabantur, quare Amyntas, Galatarum rex, cuius regni 
finibus erant inclusi!7), bellum iis intulit; in quo quum anno 729 u. c. (25 


11) Boeckh, Corp. inser. Vol. II n. 2870, 10: &zi &v9vnázov và f " Eyvetiov /1oXAuuvoÀ. n, 3517, 4: 
ávOv(nárQ) zfolhavg 0 B. Cf, ib. p. 560. b et p. 844, a, 


12) ,,' T. Clodio, M. f. Fal. | Eprio Marcello | cos . 1l . auguri | curioni maximo | sodali Augustali | pr. 
per. procos Asiae . Ill |. provincia , Cypros.*  Ediderunt Avellino in libello, Osservazioni sopra 
un' epigr. del real museo Borbon, ct, Napol. 1851.** et Borghesi in ,,Bullett. dell, instit. di corr, 


archeol. per l' a. 1831 p. 147 cum commentario praestantissimo, Cf, Cardinali dipl, imper. Velle- 
tri 1835 p. 23 tav. VI et p. 89 sq. 


13) Lapidem Alexandriae Troadis repertum attulit Boeckh, 1, c, p. 844. b. : TOLLIANO | III . PROCOS; 


14) Eprius Marcellus proconsul fuit ab anno $824 (71 p. Chr. n.) fere medio usque ad ad annum 827 
(74 p. Chr. n.) fere medium (cf, Borghesi 1, c.), Lollianus per tres annos incertos, 


15) cf. Strab. l. XIV p. 679 init. Plin. hist. nat. Ll. V c. 23. 
16) cf. Strab. l. XII p. 570 init. 1. XIV 1. c. et p. 668. Plin. l. c. 


17) Amyntae regnum praeter Galatiam comprehendit Lycaoniam, Isauriam, Phrygiae 776 n4000tt0v 
quaedam et Phrygiae Pisidicae tractum, qui inde ab Antiochia usque ad Apolloniadem (prope Apa-. 
meam Ciboton sitam) patebat, Pisidiam, Pamphyliae quaedam oppida et agros, Ciliciam asperam 
excepta- Seleucia, itaque mare Pamphylium et Cilicium attigit. Strab. l. XII p. 569 et 1. XIV " | 
671 coll. Cass. Dion. l. XLIX c. 32 p. 992 et l. LIII c, 26 p, 721, 


DEM D. idet 


a, Chr. n.) vitam amisisset 18), cura subigendi gentem rapinis assuetam haud 
dubie ad Galatiae provinciae exinde confectae praesidem, ad quem res ma- 
xime pertineret, delata est. In eius ditione initio totum Amyntae regnum 


Pamphyliae oppidis agrisque exceptis apparet!9). Mox vero Augustus anno: 


734 (20 a. Chr. n.), quo in Asia singularum provinciarum res constituit, 
Ciliciam asperam praeter Seleuciam Archelao, Cappadociae regi, attribuit 20), 
sed Tauri iuga ad septentriones vergentia intra provinciae fines manebant ?!), 
Itaque nobis persuasum est, Quirinum, quum expeditionem adversus Homona- 
nadenses faceret, legatum Augusti pro praetore Galatiae fuisse. 
Tempus autem, in quod hunc eius honorem incidere necesse est, annis 743 
(11 a. Chr. n.) et 754 (1 p. Chr. n.) continetur, quoniam secundum Ta- 
citi testimonium Homonadenses brevi post consulatum et, quod ex inscripti- 
one nostra colligitur, prius devicit, quam Asiae proconsulatum iniit. 
Mommsenius Ásiam a Quirino circa. annum 752 (2 a. Chr. n.) admini- 
stratam esse existimat , nee sine iusta eausa, quod ex more legibusque con- 
sulares decem annis post gestum in urbe magistratum proconsulatum obtinu- 
erint. Sed hune ordinem, quem in universum servatum esse scimus, illo 
ipso tempore interdum violatum videmus. Nam praeterquam quod Augustus 
anno 742 (12 a. Chr. n.) Asiae civitatibus legatum a se delectum in duos 
annos praefecit?2), C. Asinius Gallus, C. Asinii Pollionis celeberrimi fili- 
us?3), consul anni 746 (8 a. Chr. n.) et Julus Antonius, triumviri filius, 


18) Strab. 1. XII p. 569. ! 
19) Strab. 1. c. et p. 571 coll. Cass. Dion. 1. LIII c. 26 p. 721. 


20) Strab. 1l. XII p. 535 init. et l. XIV p. 671 coll. Cass. Dion. l. LIV c. 9 p. 738. Ciliciae asperae 
fines Strabo describit l. XIV p. 668 init. : TOU/ELU ue Acyerau, 7c 7j nau) a ETT) gen, 
xci OovOcv, 3 onavíac Dye Ti xotov iníntdov* xoi &u 1e VAFQXETOL Ó T'«vooc , oixoi— 
«t&voc x«xüc u£yot xai TQYv zQocf0guy nÀtvQüv TY ntpi "lo«voa xoi ToPc Ouovadéac 
HEYOL TG ILhoiíac. Cf. l. XII p. 568: Ó Tav goc , o 12v Kaonnadoxíav óp(Ltov xai Thy 
«vxaoviuy ngóg vovg vnigxepuéyovg Küuaxag vovg Toaytuwrac. 


21) Non praetereundum est, quod Hierocles in Synecdemo, p. 394, 33 (ed. Bonn.) inter oppida Lycao- 
niae, quae post Diocletianum provinciam peculiarem effecit, *Ouóvuda locum habet, qui Plinio (Il. 
c.) est Homona, Ceterum australem Lycaoniae partem Ciliciae nomine, quod latius olim patuit, 
interdum comprehensam esse satis constat, V. commentat, nostram de Asiae praesidibus in Schnei- 
dewini Philol, T. lI p. 642 ann. 12, 

22) Cass. Dion. uU LIV c. 30 p. 461 R.: xol dpyovra ot (ry L4oí«) ovx ix TOU xÀ5gov, &AA 
atgeróv ni Óvo Fr» ngocéraie (Koicag). Sic enim necessario ex Spanhemii coniectura (v. 
de usu et praest. num. Tom. II p. 591) legendum pro vulg.: xoi a yovtao 0L éxX TOU XÀ.100v 
GÀ ovy aigerüv x. T. À. Cf, Reimar, ann, ad h, 1, et commentat, nostr. de Asiae praesidibus 
l. c. p. 646, 


23) Tacit, Ann, l, I c, 12, Cf, G, A, Rupertii ann, 


MEE. q ^ dia 


eonsul anni 744 (10 a. Chr. n.) praeter ordinem proconsules. fuerunt, alter 
anno 749 (5 a. Chr. n.)?4), alter ante annum 752?5) Unde factum, ut 
consulares, quibus ante annum 742 neque Asia neque Africa ohtigisset, pau- 
cis annis posterius, quam ex more ef legibus potuissent, ad novum munus 
accederent, velut Cn. Cornelius Cn. f. Lentulus augur gesto anno 740 (14 
a. Chr. n.) consulatu, anno demum 733 (1 a. Chr. n.) proconsulatu auctus 
est29), Quae quum ifa sint, Quirinum non prius quam circa annum 755 (2 
p. Chr. n.) in Asiam provinciam consularem abisse statuerimus. 

Syriam, quo missus est anno 759 (6 p. Chr. n.), plures per annos ob- 

tinuit?/). Itaque certis argumentis, quibus eum superiori iam tempore eadem 
erfunetum esse legatione comprobetur, destituti in inscriptionis nostrae ver- 
bis ,,leg. DIVI * AUGUSTI * ITERVM * SYRIAM * ET *: PHoenicen.* 
(ex praecedentibus intelligendum videtur: obtinuit,) de prorogato provin- 
ciae imperio cogitare malimus. Nec dubitamus, quin Lucas per errorem 
Quirini legationem ad annum 747, quo Christum C. Sentio Saturnino Syriae 
praeside natum esse constat, retulerit, censusque, qui hoc anno per Judae- 
am habitus est, iudaicus fuerit, Herodis auctoritate actus 2$). 

Restat, ut pauca de supplemento : et (fugavit vel cepit vel inter- 
fecit) dicamus. Quae verba probare non possumus, quum, si pósita fuis- 
sent, pronomen relativum cum voce ,gentem** coniunctum | subsequi, 
profecto vetuissent. . Itaque difficultas, quemnam vocabulum re]|g em** 
in sententiarum nexu habuerit locum, alio modo est expedienda, Ac fortasse 
ad verum propius aecedemus, si ex Strabone?9) Amyntam Homonadensium 
iraude perisse narrante suppleverimus: ,,domuit Homonadensium gen- 
tem, quae occiderat Amyntam re]zrem*., 


24) v. Ross. inscr, gr. ined. fasc, lll n. 312. 


25) Quum posterioribus, ut videtur, anni 752 mensibus adulterii cum Julia commissi poenas voluntaria 
morte praeverterit, (Vellei, 1l, I c, 100. Cass, Dion. l. LV c. 10 p. 782. Cf, Drumann, hist, 
Rom, 'T. I p. 519 sq.) haud posterius quam anno 751 provinciam nactus esse potest. 

26) Hoc patet ex inscriptione Nysaea ad prid, Jd, Aug. anni 753 pertinente, Boeckh, Corp. inscr, 
Vol. 1l n. 2943, 

27) Omnino legati Augusti ultra annum cum imperio fuerunt. Decessit vero P. Sulpicius Quirinus 
Q. Caecilie Metello Cretico Silano, cos. anni 760 (7 p. Chr. n.), quem anno 764 (11 p. Chr. n.) 
Syriae praefectum Antiochiae numus ostendit ab Eckhelio illustratus. V. Doctr. num, Vol, llI p. 276. 
b — 279. a. Cír. Noris. l. c. p. 328. — 28) v, Hoeck. 1, c, p. 416 et 424, — 29) 1, XII p. 569, 

Erratum, p. Vl in textu vs, 10 ab imo ,,Saturnius** exhibitum pre ,,Saturninus,** 


Luccaviae typis mandavit J, Entleutner, 

